**OSNOVNA ŠKOLA PETRA KREŠIMIRA IV. ŠIBENIK**

Bana Josipa Jelačića 74

22000 Šibenik

**PROTOKOL POSTUPANJA U SLUČAJU POTRESA**

Šibenik, srpanj 2025.

Temeljem Zakona o zaštiti na radu ( Narodne novine 71/14., 118/14., 115/14., 94/18. 96/18) te članka 58. Statuta Osnovne škole Petra Krešimira IV., Školski odbor na sjednici održanoj dana 30. srpnja 2025. godine donosi

**PROTOKOL POSTUPANJA U SLUČAJU POTRESA**

# 1. DEFINICIJA I POJAM POTRESA

Potres je iznenadna i kratkotrajna vibracija tla uzrokovana urušavanjem stijena, magmatskom aktivnošću ili tektonskim poremećajima u litosferi i dijelom u Zemljinom plaštu. Temeljni uzrok potresa je konvencija unutar plašta koja omogućuje tektoniku ploča, a glavna posljedica potresa je podrhtavanje tla.

Obzirom da je za sigurnost najvažnija kvalitetna protupotresna gradnja te edukacija o ponašanju i djelovanju uoči, uslijed i nakon potresa, unutar ovog dokumenta propisat će se postupci o postupanju u slučaju potresa te ostali popratni postupci, edukacije i smjernice vezane uz temu protokola o postupanju uoči, uslijed i nakon potresa.

# 2. PONAŠANJE U SLUČAJU POTRESA

## 2.1. Prije potresa – PRIPREMNE aktivnosti u školi

Kako postupati prije, tijekom i uslijed potresa učenici će naučiti kroz:

• nastavu prirode i društva

• nastavu geografije

• radionice u sklopu sata razrednika

• kroz međupredmetne teme

• evakuacijske vježbe na razini škole

• druge projekte

Tijekom školske godine na satovima razrednika održavat će se radionice i predavanja o potresu, gdje će se učenici upoznati sa školskim planom evakuacije i spašavanja. Navedene aktivnosti provode se paralelno s planiranim evakuacijskim vježbama. Kako bi postupci evakuacije mogli biti uspješno provedeni, škola osim edukacije osigurava i provjerava elemente škole s ciljem sigurnijeg prolaza školom (postavljanje hodograma evakuacije na hodniku, označavanje požarnih puteva, provjera instalacija te provedba svih drugih važećih smjernica i preporuka). Grafički prikazi planova evakuacije dostupni su u svim objektima i prostorima na koje se odnose.

U svakom objektu, učionici, dvorani, hodniku; određena su SIGURNA MJESTA (uz nosive zidove i kutove prostora, udaljenije od prozora i bez težih elemenata na zidovima). Učitelji će učenike upoznati sa sigurnim mjestima u učionici, sanitarnim čvorovima (ulazni dovratnik/štok), sa nosivim zidovima u hodnicima. Pri uređenju prostora vodi se računa o pohranjivanju opreme i pozicioniranju iste (police moraju biti dobro učvršćene, teže stvari na niskim pozicijama). Svi izlazi i hodnici su prohodni i slobodni od stvari. Svaki djelatnik Škole obavezan je upoznati se s Protokolom.

Na početku svake školske godine vršit će se analiza važećeg Protokola i po potrebi dogovarati dopune i/ili izmjene.

## 2.2. Tijekom potresa

###  2.2.1. ZA VRIJEME NASTAVE

1. Ukoliko se dogodi potres za vrijeme trajanja nastave, a nalazite se u učionici, dok traje potres i trešnja, stanite uz dulji zid učionice. Odmaknite se od staklenih površina ili od visokih predmeta, ormara i slično.
2. Ukoliko niste u mogućnosti stati uz zid, čučnite ispod klupe.
3. Zaštitite glavu jaknom, rukama ili torbom u slučaju urušavanja plafona, da vas padajući dijelovi ne bi ozlijedili.
4. Ne napuštajte zgradu dok traje potres.
5. Nakon smirivanja trešnje, učitelji će vas odvesti, evakuacijskim putem na zborno mjesto.
6. Učenici ne uzimaju osobne stvari već brzim koracima provode evakuacija iz školske zgrade na sigurno mjesto, tzv. zborno mjesto.
7. Na zbornom mjestu mirno slušajte upute učitelja i ostanite u grupi.
8. Nemojte koristiti mobilne telefone za kontakte s ostalim članovima obitelji, jer će kontakt uspostaviti učitelji.
9. Ne napuštajte zborno mjesto. Učitelji moraju znati gdje se nalazite.
10. Ne pokušavajte sami odlaziti svojim kućama, pričekajte upute učitelja o povratku u učionice ili odlazak kućama.
11. Ravnateljica će kontaktirati razrednike i zamoliti ih da svojim komunikacijama obavijeste sve roditelje svojih učenika o njihovoj zbrinutosti i sigurnosti.
12. Važno je da učenici koji imaju neke lijekove ili pomagala to imaju uz se u džepu svoje jakne ( pumpica za astmatičare, inzulin za dijabetičare, …).
13. Učenici s posebnim potrebama idu uz pratnju svog asistenta ili pomoćnika, ako te osobe nema važno je zadužiti nekog učenika koji će biti pomoć i podrška tom učeniku, to određuje razrednik razreda.
14. Ukoliko neki roditelji dođu po svoju djecu, možete ih pustiti, ali o tome morate obavijestiti ravnateljicu.
15. Nakon svakog potresa ravnateljici predajte izvješće o sigurnosti i zbrinutosti učenika koji su s vama. Ravnateljica će, na opisani način, obavijestiti roditelje o sigurnosti i zbrinutosti učenika.

**ZBORNO MJESTO:**

a) matična škola – školsko dvorište ispred školske zgrade i stražnje školsko dvorište

b) PO Dubrava – školsko dvorište ispred školske zgrade

### 2.2.2. ZA VRIJEME DOLASKA U ŠKOLU

* 1. Ukoliko se dogodi potres za vrijeme vašeg dolaska u školu ostanite mirni i odmaknite se od objekata koji bi se mogli srušiti, stanite i pričekajte da trešnja prestane.
	2. Odmaknite se od rubova kuća da na vas ne bi pali crijepovi ili komadi žbuke.
	3. Pokrijte glavu torbom, debljom odjećom ili rukama da se zaštitite od mogućih padajućih predmeta.
	4. Mirno pričekajte da potres prestane i uputite se prema školi. Tamo će vas čekati dežurni učitelj s uputama o daljnjem postupanju. Nemojte koristiti mobilne telefone za kontakte s ostalim članovima obitelji, jer će kontakt uspostaviti učitelji.
	5. Postupite prema uputama učitelja.

### 2.2.3. ZA VRIJEME ODLASKA SVOJIM KUĆAMA

* 1. Ukoliko se dogodi potres nakon što ste napustili školsku zgradu i krenuli svojim kućama budite mirni, odmaknite se od objekata koji bi se mogli srušiti.
	2. Odmaknite se od rubova kuća da na vas ne bi pali crijepovi ili komadi žbuke.
	3. Pokrijte glavu torbom, debljom odjećom ili rukama da se zaštitite od, mogućih, padajućih predmeta.
	4. Nakon prestanka trešnje mirno, ali bez nepotrebnog zadržavanja požurite svojim kućama.
	5. Prethodno se javite svojim roditeljima i slijedite njihove upute.

### 2.2.4. AKO STE POD RUŠEVINAMA

##

1. Pokušajte održati prisebnost i smiriti se.

2. Prekrijte usta dijelom odjeće.

3. Lagano udarajte po cijevima ili zidu kako bi vas spasioci mogli pronaći.

4. Ne vičite ukoliko ne morate, kako biste spriječili udisanje prašine.

# 3. NAKON POTRESA

1. Ne pokušavajte sami odlaziti svojim kućama, pričekajte upute učitelja o povratku u učionice ili odlazak kućama.

2. Nakon evakuacije djelatnici škole provjerit će jesu li svi učenici prisutni na zbornom mjestu te ima li ozlijeđenih osoba. (Razredne liste s kontakt podacima nalaze se u predvorju škole, na dogovorenom mjestu)

3. Učitelji će učenicima dati daljnje smjernice o postupanju s glavnim zadatkom sprječavanja širenja moguće panike.

4. Predmetni i razredni učitelji će koristiti sve raspoložive komunikacijske kanale kao bi stupili u kontakt s roditeljima svih učenika.

5. Učenici će biti zbrinuti na zbornom mjestu do dolaska roditelja.

6. U slučaju ozlijeđenih osoba pružit će se prva pomoć od strane učitelja koji su za to osposobljeni, kontaktirat će se stručna služba škole ili ravnateljica te hitne službe.

7. Mobilnu kutiju prve pomoći u matičnoj školi iznosi stručna služba ovisno o smjeni (Andrea Malenica Celić, Romana Mačukat, Nikolina Furčić), u PO Dubrava (Vilma Kokić i Sandra Bandalo ovisno o smjeni) iz škole prilikom evakuacije.

# 4. SASTAV EKIPE ZA PROVOĐENJE EVAKUACIJE

1. **OŠ PETRA KREŠIMIRA IV. ŠIBENIK (MATIČNA ŠKOLA) – JUTARNJA SMJENA**

Ante Miš, domar - voditelj vježbe evakuacije i spašavanja

 antemis17.4@gmail.com

 098 721 410

Stipe Maleš, voditelj računovodstva - zamjenik voditelja

stipe259@gmail.com

099 853 5694

1. **OŠ PETRA KREŠIMIRA IV. ŠIBENIK (MATIČNA ŠKOLA) – POPODNEVNA SMJENA**

Dijana Grabovac, spremačica – voditelj vježbe evakuacije

095 889 4677

Antonija Vranić, učiteljica razredne nastave – zamjenik voditelja

antonija.vranic1@skole.hr

091 532 8050

 ILI

Ankica Zoričić, spremačica – voditelj vježbe evakuacije

091 565 3572

Ana Parać Vučić, učiteljica razredne nastave – zamjenik voditelja

ana.parac2@skole.hr

091 589 1844

1. **PŠ DUBRAVA**

Miranda Knežević, spremačica – voditelj vježbe evakuacije i spašavanja

091 956 5263

Vilma Kokić, učitelj – zamjenik voditelja

vilma.zivkovic@skole.hr

098 793 791

Sandra Bandalo, učitelj razredne nastave – zamjenik voditelja

sandra.bandalo@skole.hr

098 727 538

Ravnateljica kontrolira provedbu evakuacije te zajedno s domarom zadnja napušta građevinu i kontrolira jesu li sve osobe izašle.

# 5. HODOGRAM EVAKUACIJE

## 5.1. ZONE EVAKUACIJE

Građevina je podijeljena na tri evakuacijske zone:

1. EVAKUACIJSKA ZONA – prizemlje
2. EVAKUACIJSKA ZONA – I. kat
3. EVAKUACIJSKA ZONA - školska sportska dvorana
4. EVAKUACIJSKA ZONA

Za učenike i djelatnike koji se nalaze u učionicama ili kabinetima, fizike, glazbene kulture, u knjižnici, kuhinji, holu ili pozornici, učionicama ili kabinetima kemije/biologije i tehničke kulture evakuacija se provodi putem hodnika preko hola i glavnog izlaza 1 u slobodan prostor i zelenu površinu što dalje od objekta.

Učenici i djelatnici koji se nađu u učionicama nižih razreda u prizemlju (produženi boravak) te u učionici posebnog odjela II izlaze na izlaz 3 kod ambulante.

1. EVAKUACIJSKA ZONA

Za učenike i djelatnike koji se nalaze u zbornici, uredima logopeda, psihologa, pedagoga, ravnatelja, tajnika, računovodstva, kabinetu razredne nastave/vjeronauka, učionici posebnog odjela I, učionicama nižih razreda na katu evakuacija sa 1. kata se provodi putem stepeništa u prizemlje do izlaza 4 na parkiralište iza objekta.

Za učenike i djelatnike koji se nalaze u učionici informatike evakuacija sa prvog kata se provodi putem stepeništa u prizemlje do izlaza 3 kod ambulante.

Za učenike i djelatnike koji se nalaze u učionicama ili kabinetima hrvatskog jezika, geografije/povijesti evakuacija se provodi putem stepeništa u prizemlje te izlaze na izlaz 2 na parkiralište iza objekta. Za učenike i djelatnike koji se nađu u učionicama i kabinetima matematike, likovne kulture i stranih jezika evakuacija se provodi putem stepeništa na njihovoj strani škole u prizemlje do glavnog izlaza 1 u slobodan prostor ispred škole.

1. EVAKUACIJSKA ZONA

Učenici i djelatnici koji se nađu u školskoj sportskoj dvorani izlaze na zapadni izlaz (izlaz 5) dvorane prema školskim igralištima u pratnji predmetnih učitelja.

## 5.2. EVAKUACIJSKI PUTOVI I IZLAZI

**Evakuacijski putovi** moraju ispunjavati slijedeće zahtjeve

\*svi putovi moraju biti stalno slobodni i prohodni

\*vrata na evakuacijskim putovima i izlazima moraju u pravilu biti s otvaranjem u smjeru napuštanja objekta, a u radno vrijeme ne smiju biti zaključana

\*svi prisutni putovi i izlazi moraju biti vidljivo označeni odgovarajućim oznakama

\*ugrađena panik rasvjeta koja se automatski uključuje nestankom električne energije mora biti ispravna

\*projektirana širina evakuacijskih putova ne smije se tijekom održavanja i korištenja građevine ničim smanjivati

**Evakuacijski izlazi** moraju ispunjavati sljedeće zahtjeve:

\*svi izlazi moraju biti stalno slobodni i prohodni

\*svaki izlaz treba biti jasno vidljiv i označen oznakom ili natpisom

\*vrata na izlazima moraju u pravilu biti s otvaranjem u smjeru napuštanja objekta, a u radno vrijeme ne smiju biti zaključana

**VAŽNO** je da se svo vrijeme pridržavamo preporuka HZJZ, odnosno svih epidemioloških mjera kako bismo sačuvali zdravlje svih učenika i djelatnika škole.

**SVI KOJI SE NE BUDU PRIDRŽAVALI PROTOKOLA SNOSIT ĆE ODGOVORNOST U SKLADU S OVLASTIMA RAVNATELJICE ŠKOLE.**

Ovaj Protokol stupa na snagu od dana objave na oglasnoj ploči, a objavljen je 10. srpnja 2025. godine.

Predsjednik Školskog odbora:

KLASA: 011-03/02-03/01

URBROJ: 2182-1-67-01-25-01 Antoni Paškov, prof

Šibenik, 10. srpnja 2025.

Ravnateljica:

 Žana Lasinović Klarić, prof